धम्बोझी राष्ट्रिय लिगमा
धम्बोझी क्लब लुम्बिनी प्रदेशले एन्फा प्रेसिडेन्ट लिग २०७७ मा शनिबार कर्णालीको लेकाली युवा क्लबलाई ३–१ ले पराजित गरेको छ ।
नेपालगन्ज — धम्बोझी क्लब लुम्बिनी प्रदेशले एन्फा प्रेसिडेन्ट लिग २०७७ मा शनिबार कर्णालीको लेकाली युवा क्लबलाई ३–१ ले पराजित गरेको छ ।जितसँगै धम्बोझी लिगको शीर्ष २ मा पर्न सफल हुँदै राष्ट्रिय लिगका लागि छनोट भएको छ । यस लिगका शीर्ष ४ टोली एन्फाले आयोजना गर्ने राष्ट्रिय लिग खेल्न पाउनेछन् । शनिबार नेपालगन्ज रंगशालामा धम्बोझीको जितमा विसन गुरुङले ३० औं मिनेटमा, गौरव बुढाथोकीले ४४ औं र निशान लिम्बूले ४८ औं मिनेटमा गोल गरे । लेकालीका सञ्जय धिमालले २४ औं मिनेटमा गोल गरे । धम्बोझीका गौरव बुढाथोकी म्यान अफ द म्याच चुनिए । धम्बोझीले ६ खेलमा ४ मा जित २ मा हारको सामना गर्दै १२ अंक जोडेको छ । लेकालीले ६ खेलमा ५ मा हार र १ बराबरीमा खेल्दै १ अंकमात्र जोडी पुछारमा छ ।